Jurgis Chodkevičius (1570)

Jurgis Chodkevičius (balt. Юрый Хадкевіч, lenk. Jerzy Chodkiewicz, 1570 m. – 1595 m. spalio 26 d., Berastavicoje, LDK) – Jurgio sūnus, rusėnų kilmės LDK didikų Chodkevičių giminės Supraslio šakos atstovas, LDK rūmininkas, grafas.

Biografija 

Gimė Trakų kašteliono Jurgio Chodkevičiaus ir Sofijos Olelkaitytės-Sluckos Chodkevičienės šeimoje. 

Išauklėtas stačiatikiu, vėliau, tikriausiai, mokydamasis jėzuitų kolegijoje tapo karštu kataliku.

Šeima 
Apie 1594 m. vedė kunigaikštytę Sofija Radvilaitę, Naugarduko vaivados Mikalojaus Radvilos dukterį. Santuokos garbei jėzuitų kunigas Jonas Bobola parašė eilėraštį: „Jurgio Chodkevičiaus, Žemaičių seniūno vestuvėms“. Susilaukė sūnaus Mikalojaus, kuris mirė būdamas kūdikis.

Valstybės tarnyba 

LDK rūmininkas, 1588 m. kovo 31 d. paskirtas LDK raikytoju, 1590 m. vasario 12 d. – Žemaičių seniūnu, 1594 m. – Lietuvos vyriausiojo tribunolo maršalka.

Šaltiniai

Nuorodos 

Jurgis 1570
Lietuvos tribunolo maršalkos
Lietuvos raikytojai
ATR pasaulietiniai senatoriai